דינה לי

דינה לי (4 בינואר 1954 – 3 באפריל 2012) הייתה פעילה חברתית ויזמת תרבות שפעלה ביפו, מייסדת בית הקפה וחנות הספרים יאפא ביפו, ובית הקפה ׳דינה׳. פעילותה החברתית עסקה בקירוב לבבות בין יהודים וערבים וביצירת דו-שיח המבוסס על שוויון, שותפות, סבלנות וקשב. בשנת 2007 הוענק לה פרס הוקרה מטעם הקרן החדשה לישראל על פעילות חברתית למען קירוב לבבות.

 ביוגרפיה 
נולדה בציריך לבן-עמי ודבורה פרידריך, הוא מנהל מפעל יליד שווייץ והיא מורה לפסנתר ואשת חברה שמוצאה מישראל. לאחר ששבה עם משפחתה לארץ, גדלה בנהריה ולמדה בבית ספר התיכון הריאלי העברי בחיפה.

את שירותה הצבאי עשתה בחיל המודיעין.

ב-1980 חלתה בסרטן בלוטות הלימפה ממנו החלימה על אף שרופאיה לא העריכו את סיכוייה לחיות כגבוהים.

למדה היסטוריה ופילוסופיה ב ולאחר מכן בעלמא בית לתרבות עברית. בהמשך עבדה בניהול עסקי מסחר בינלאומיים.

בשיתוף עם מארי קופטי, אשת חינוך ותיקה ומנהלת בית הספר הדמוקרטי הערבי ביפו, יזמה לי תוכנית לימודים שנועדה לחזק את הקשר בין ילדים יהודים וערבים.

בשנת 2000 הצטרפה לי לתעאיוש, ארגון המבוסס על שותפות יהודית וערבית ועל פעולה ישירה למען השלום. במסגרת חברותה בארגון השתתפה בישיבות, הרצאות והפגנות.

את רוב חייה הקדישה ליצירת מרחבי שיח תרבותי וחברתי ביפו ולאורך השנים יזמה והפיקה אירועי תרבות רבים שסבבו סביב דו-קיום. דרך הפקת אירועי תרבות וחינוך, אמנות, ספרות, שירה, קולנוע אוכל וריקוד ביקשה להפגיש ולקרב בין תרבות ישראלית ופלסטינית.

פועלה של לי ביפו בראשית שנות האלפיים, בתקופה שלאחר האינתיפאדה השנייה ואירועי אוקטובר 2000, סלל דרך לצמיחתם של מקומות ייחודיים נוספים כמו אנה לולו, אבו דאבי קאימאק, קפה סאלמה ועוד, אשר חיברו בין אקטיביזים לתרבות בילוי ופנאי, תוך שילוב מחדש של תרבות פלסטינית במרחב היפואי.

 מיזמים 
 חנות הספרים 
בשנת 2003, בשיתוף עם מישל אלראהב מרמלה, הקימה את ״יאפא״, חנות ספרים ובית קפה בשפות עברית, ערבית ואנגלית, השוכנת ברחוב יהודה מרגוזה 33 ביפו. יאפא הייתה חנות הספרים הראשונה שמכרה ספרים בערבית ביפו מאז 1948. בחנות נמכרו ספרי פרוזה, שירה, פילוסופיה, הגות וביקורת, העוסקים בנושאים מגוונים תוך התמקדות בספרות הפלסטינית, בתרגום ספרות ישראלית לערבית ותרגום ספרות ערבית לאנגלית ולעברית, בהיסטוריית הסכסוך הישראלי-פלסטיני, בתרבות יפואית ובהיסטוריה של יפו. בחנות התקיימו גם שיעורי לימוד השפה הערבית והיא מקום מפגש לאנשי רוח, אמנים, אנשי חינוך ואנשים המעורבים בנעשה ביפו.. בית הקפה וחנות הספרים יאפא פעיל עד היום והוא מוסד תרבותי, חברתי, מוכר וחשוב.{{הערה
העמוד של קפה ׳יאפא׳, באתר פייסבוק.}}

 יאפא - הקומה השנייה 
בשנת 2006 לאחר שעזבה דינה את חנות הספרים ובית הקפה יאפא, ניהלה את חלל ׳הקומה השניה׳ בדירה מעל החנות. המקום פעל כסלון ביתי פתוח למבקרים, חלל אירוח ומרחב חברתי ללימודי ערבית, ממנו יצאו סיורים מאורגנים ביפו להיכרות עם המרחב האורבני והחברתי של העיר.

 קפה דינה 
בשנת 2009 הקימה את ״קפה דינה״, בית קפה ברחוב יהודה הימית 34 שהיה מקום מפגש דו לשוני לאנשי תרבות ופעילים. בקפה התקיימו פעילויות תרבותיות וחברתיות, נערכו סדרות מפגשים עיוניים, שיעורי לימוד ערבית, ערבי הרצאות, הקרנות סרטים, השקות ספרים והקראות שירה, הוצגו תערוכות והתקיימו מסיבות שכונה קהילתיות בשיתוף עם הקהל היפואי של בית הקפה והסביבה. בחודש נובמבר 2011, למשך שלושה ימים, נערך בקפה דינה יריד ספרים של סלון מזל שנסגר בגלל קשיים כלכליים.
לאחר שנפטרה לי, נוהל בית הקפה במשך כמה חודשים על ידי בתה. בסוף אוגוסט 2012 נסגר בית הקפה לצמיתות.

 על הגדר 
׳על הגדר׳ הייתה סדרת אירועי אמנות וקהילה ביוזמתה של לי, אשר התרחשו ברחוב יהודה הימית ביפו. על קירות הבניינים ברחוב נתלו עבודות אמנות, ציורים וצילומים. פסלים הוצבו לאורך הרחוב, והתקיימו מופעים ומיצגים של תושבי השכונה אשר הוכנו במיוחד לאירוע בשיתוף של אמנים פעילים. מטרת האירועים הייתה להפגיש בין אנשים - תושבי יפו ומבקרים מהסביבה.
האירוע הראשון בסדרה התקיים ביום שבת ה-30 באוקטובר 2010. נושא האירוע ואופיו נבעו מהשיפוצים הממושכים שהתבצעו ברחוב. האירוע התקיים על חולות הכביש, בין חומרי בנייה, בטונדות וגדרות זמניים שהוקמו לצד טרקטורים חונים, כמו כן התקיימו פעילויות גם בחלל בית הקפה עצמו ובחנויות והעסקים השכנים לאורך הרחוב.
האירוע השני בסדרה התקיים ביום שבת 09 ביולי 2011 ונקרא ״אום אל ע׳ריב- אם הזרים״. אירוע האמנות השלישי בסדרה נערך ביום שבת, 24 במרץ 2012 ובמסגרתו הוצגו יצירות ציור, צילום, מיצג, וידאו ארט, שירה, ריקוד ועוד. הציבור הוזמן להביא כלי נגינה אישיים ולהצטרף למופע אלתור שיתופי.

 המפה החדשה של יפו 
המפה החדשה של יפו נעשתה ביוזמתה של לי ובה ציון אתרים ותיאורי מקומות בדגש על ההיסטוריה והמורשת של יפו שלפני 1948. הרחובות במפה זו צוינו בשמם הערבי המקורי, כפי שהיה לפני שינויים לשמות רחובות יהודיים. הרעיון ליצירת המפה עלה לאחר שהבחינה לי בעלון לתיירים אשר הופץ על ידי המישלמה ליפו וכלל פירוט של אתרי תיירות ומקומות אוכל ופנאי יפואיים, אך לא הייתה בו התייחסות מעמיקה למורשת הפלסטינית של יפו. בנוסף למפה זו, יצרה דינה מפה קטנה נוספת ובה צוינו העסקים המקומיים ביפו.

 חיים אישיים 

לי חיה בזוגיות עם גבי לובל, פקח בשמורת הר מירון עמו גרה מספר שנים בבית מבודד במירון, שם גם נולדה בתה, רומי. בהמשך התגוררה במשך 4 שנים בהאיטי, שם עבדה בבית חולים לילדים. לאחר חזרתה לישראל, נפרדה מלובל ועברה להתגורר ביפו.

בשנת 2012 נפטרה ממחלת הסרטן.

 פרסים והוקרה 
ממוזער|דינה לי ומישל אלראהב בטקס הענקת הפרס. משכן הנשיא 18.12.2007
ב- 18 בדצמבר 2007 קיבלה לי, יחד עם מישל אלראהב, פרס הוקרה על פעילות חברתית לקירוב לבבות בין יהודים לערבים, מטעם הקרן החדשה לישראל ע״ש ישראלה גולדבלום. טקס הענקת הפרס נערך במשכן הנשיא בירושלים והפרס הוענק על ידי נשיא המדינה שמעון פרס.

בראיון עם רומי נוימרק אמר עמירם גולדבלום (מיוזמי הפרס) על החלטת הוועדה: "אנחנו לא חושבים ששיתוף הוא לשחק כדורגל או לנגב חומוס, רצינו להעניק את הפרס השנה לשיתופי פעולה שמביעים כניסה לרמות היותר תרבויות והיסטוריות של שני הצדדים. מסתבר שההזדמנות להחליף בין הצדדים דעות ומחשבות על הנושאים שכואבים להם, היא נדירה מאד".

 קישורים חיצוניים 

 כאב עברי, אסעד זועבי 15.04.2012, באתר (ארץ האמורי)

 נס ביהודה הימית, יגאל סרנה, 12.12.2011, באתר (עד - ראייה)
 תיעוד אירוע אמנות אום אל ער׳יב, נינו הרמן 10.07.2011 , באתר (נינו הרמן, מרחבי הלב, 10.07.2011.)

 קפה דינה - אלטרנטיבה שפויה, נורית הוראק, 02.06.2011, באתר (פורטל יפו - יפו זה פה)
 קפה דינה, מאת ניימן 4 באוקטובר 2011, באתר (ניימן - אתר עברי עצמאי)
 קפה יאפא, מאת ניימן 19 בפברואר 2011, באתר (ניימן - אתר עברי עצמאי)
 ענבל דרור, 28.10.2010 באתר (מגזין את)
 ענת מרדכי, "לאכול, לקרוא, להכיר את השכנים, לעשות שלום", 7 בינואר 2008 באתר (לאישה)

 מסיבת רחוב באין רחוב, נילי דותן 28 באוקטובר 2010, באתר (פורטל יפו)
 פרס ע"ש ישראלה גולדבלום, באתר (בלוג חותמים מחדש)
 יותם יוענה גונן, דרוויש ומקלובה 19 ביולי 2007, באתר (Time Out תל אביב)
 לילך גביש, יאפא אהובתי, 28 ביוני 2007, באתר (הבמה)
 אביה בן דוד, אגדה יפואית 10 בנובמבר 2006, באתר (עיתון תל אביב)

 נרי ליבנה, "הפינה של דינה": אי של שפיות בין הים הנדל״ן והאפליה ביפו, באתר (הארץ)
 עמליה רוזנבלום, "זוהי יאפא", מגזין את, 2 ביולי 2003, באתר (Time Out תל אביב)

Efaccing Jaffa, Yusuf Hanad , באתר (The Outpost)
Yaffa cafe by Joanthan Cook: A safe haven in an unsafe place, באתר (The Outpost)
Justin Rudzki: Coffee, cake and co-existence in Jaffa, באתר (ISRAEL21c)
שוליות יצירתית: יהודים, פלסטינים וגבולות הפעולה הרדיקלית ביפו (אנגלית), דניאל מונטרסקו ומרים שיקלר, באתר (academia.edu)

 הערות שוליים 

2024 03
קטגוריה:בוגרות האוניברסיטה העברית בירושלים
קטגוריה:תל אביב-יפו: אישים
קטגוריה:פעילות חברתיות ישראליות
קטגוריה:ישראליות שנפטרו מסרטן הריאה
קטגוריה:ישראליות שנולדו ב-1954
קטגוריה:ישראליות שנפטרו ב-2012